KOOSTÖÖLEPING nr 3.2-1/24/1318-1

**Transpordiamet** (edaspidi TRAM), registrikoodiga 70001490, asukohaga Valge 4, 11413 Tallinn, mida esindab volituse alusel Transpordiameti teehoiuteenistuse ida osakonna korrashoiu ja liikluskorralduse üksuse juhataja osakonna juhataja ülesannetes **Ivan Nikitin**

ja

**Keskkonnaagentuur**, registrikoodiga 70009540, asukohaga Mustamäe tee 33, 10616 Tallinn (edaspidi KAUR), mida esindab põhimääruse alusel **Taimar Ala**,

edaspidi eraldi nimetatud pool või ühiselt pooled,

võttes arvesse, et:

* Riigitee 17159 (90202:005:1620) km 1,14-1,36 asuv binokkeltruup on rändetakistuseks Pada jõe kaladele (Viru alamvesikonna rändetakistuste inventuur (KAUR, 2020). Kalade rände tagamise vajadus on meetmena kirjas 2022-2027 perioodi veemajanduskavade meetmeprogrammis (tabel3meede1349 – Kalade rändetingimuste parandamine ja kalade läbipääsu tagamine).;
* KAUR on lahenduse leidmiseks tellinud eelprojekti (koostöös TRAM-ga valiti välja sobiv lahendus truubi vahetamiseks uue silla vastu);
* Riigihanke viitenumbriga 272646 raames on Piiber Projekt OÜ koostamas Keskkonnaagentuurile kahest osast koosnevat projekti „Riigitee nr 17159 Unukse – Mahu km 1,250 truubi rekonstrueerimine – Sillaehitus.“ (Töö nr. PP-2024-EP-1) ja „Riigimaantee Unukse-mahu #17159 km 1,250 truubi rekonstrueerimise teedeosa projekt“ (Töö nr: P24103) (edaspidi projekt).
* Käesoleva lepingu raames nimetatakse objektiks projektiga loodud terviklahendust, mille tulemusel rekonstrueeritakse olemasolev binokkeltruup ja mille asemele ehitatakse avatud põhjaga kaarprofiiliga terassild (edaspidi sild) ning millest tulenevalt rekonstrueeritakse riigiteed 17159 km 1,14-1,36 ulatuses;
* Ehitatav sild paikneb riigitee 17159 Unukse – Mahu km 1,25 ning jääb riigiomandis kinnistule (17159 Unukse – Mahu tee, katastritunnus 90202:005:1620) ja eraomandis kinnistutele (Unukse mõis, katastritunnus 90202:005:0061; Rüütlimõisa, katastritunnus 90202:005:0004 ja Kõrtsitoa, katastritunnus 90202:005:0278).
* KAUR huvi on kalade rändetakistuse likvideerimine ja seeläbi rändetingimuste ja elupaiga parandamine;
* TRAM huvi on olemasoleva truubi likvideerimine/uue silla rajamine ja liiklusohutuse taseme tõstmine;
* Pooled soovivad ühiselt vähendada negatiivset mõju looduskeskkonnale ja suurendada liiklusohutuse taset;
* Riigihangete seaduse § 43 lg 1 alusel võivad hankijad sõlmida kokkuleppe ühise riigihanke korraldamiseks;

sõlmivad pooled koostöölepingu alljärgnevas (edaspidi leping):

1. TRAM:
	1. korraldab ja rahastab riigitee 17159 ümberehitamiseks vajalike maade omandamist;
	2. korraldab silla rajamiseks projekteerimistingimuste ja ehitusloa andmise menetluses isikute kaasamise;
	3. võtab oma pädevuse piires puudutatud isikute arvamusi arvesse või põhjendab nende arvestamata jätmist;
	4. annab projekteerimistingimused ja ehitusloa riigitee silla ehituseks ning edastab haldusaktide koopiad KAUR-ile;
	5. kaasab KAUR-i silla projekteerimistingimuste ja ehitusloa menetlusse;
	6. korraldab KAUR-i poolt tellitud projektile liiklusohutusauditi (LOA) teostamise;
	7. on tellija rollis objekti riigiteega seotud tööde osas.
2. KAUR:
	1. volitab TRAM-i läbi viima lepingus nimetatud riigihankeid ning riigihangete seadusest tulenevate otsuste tegemist;
	2. volitab TRAM-i esindama KAUR-i riigihangete vaidlustuskomisjonis ja kohtutes;
	3. korraldab projektile ehitusprojekti ekspertiisi tegemise ning kannab sellega kaasnevad kulud;
	4. annab TRAM-ile üle ekspertiisi läbinud põhiprojekti ehitusloa menetluse ja ehituse riigihanke korraldamiseks;
	5. korraldab riigihanke läbiviimise ajal KAUR-i tellitud projekti kohta esitatud küsimustele sisuliste vastuste andmise;
	6. tagab väljaspool TRAM volitusala kooskõlastused ja vajalikud load teostamaks töid loodus- ja veekaitsepiirangutega seotud aladel
	7. on tellija rollis kalade läbipääsu tagamisega seotud tööde osas;
	8. kannab kogu projekti sh riigiteega seonduvate ehitustööde omanikujärelevalve teenusega seotud kulud;
	9. korraldab, et kulud kaetakse projekti LIFE IP CleanEST (LIFE Grant Agreement no LIFE17 IPE/EE/000007) vahenditest.
3. Objekti riigihanked viiakse läbi poolte vahel järgnevalt:
	1. KAUR – korraldab riigihanke objekti projekteerimistöödeks ja kannab sellega seotud kulud;
	2. KAUR – korraldab projekti ehitusekspertiisi tööde tellimise ja kannab sellega seotud kulud;
	3. TRAM – korraldab projekti liiklusohutusauditi tööde tellimise ja kannab sellega seotud kulud;
	4. TRAM – korraldab ühised riigihanked objekti ehitamiseks ning omanikujärelevalveks ja jaotab kulud vastavalt käesolevas lepingus kokkulepitule.
4. Pooled sõlmivad ühishanke hankemenetluste tulemusena, objekti ehitamiseks ning omanikujärelevalveks, edukate pakkujatega koos kolmepoolsed hankelepingud töö teostamiseks, milles KAUR osaleb finantseerijana.
5. Objekti ehitusaegsete kulude jaotus osapoolte vahel:
	1. TRAM rahastab lepingu objekti ehitust punktis 5.5 määratud summa ulatuses;
	2. KAUR rahastab lepingu objekti ehitust sillaehituse (Töö nr. PP-2024-EP-1) osas punktis 5.6 määratud summa ulatuses.
	3. KAUR rahastab lepingu objekti omanikujärelevalvet 100% ulatuses;
	4. Lepingu objekti ehitamise hankelepingu eeldatav maksumus on 250 000 eurot (ilma tellija reservita), millele lisandub käibemaks.
	5. Lepingu objekti ehitamise hankelepingust TRAM rahastatava osa maksumus 150 000 eurot (ilma tellija reservita), millele lisandub käibemaks. Summa muutub tulenevalt hanke maksumusest.
	6. Lepingu objekti ehitamise hankelepingust KAUR rahastatava osa maksumus on 100 000 eurot seonduvat osa, millele lisandub käibemaks. Summa ei muutu tulenevalt hanke maksumusest.
	7. Osapooled kinnitavad enne hankemenetluste algust eelarveliste vahendite olemasolu objekti hankelepingute sõlmimiseks.
	8. Kui riigihanke pakkumuse maksumus ületab eeldatavat maksumust, siis otsustavad pooled hankelepingu sõlmimise võimalikkuse ning vajadusel sõlmivad kokkuleppe muudatuse rahastamise muutmiseks.
6. Projekti realiseerimise eeldatav ajakava:
	1. Projekti lepinguline valmimise tähtaeg – 29.11.2024, seejuures ehitusprojekti ekspertiisi tegemiseks vastavalt EhS § 14 lõikele 4 31.07.2024.
	2. Projekteerimistingimuste väljastamine TRAM-i poolt – 12.08.2024
	3. Projekti üleandmine TRAM-ile projekti LOA ja ehitusloa menetluse läbiviimiseks – 30.09.2024
	4. Silla ehitusloa väljastamine – 30.11.2024
	5. Ehitustegevust lubava keskkonnaloa väljastamine KAUR-ile Keskkonnaameti poolt-– 30.09.2024
	6. Ehituse hankemenetluse algus – 01.12.2024
	7. Ehituslepingu sõlmimine – 28.02.2025
7. Kui projekteerimise või ehitamise käigus või auditite tulemusena ilmneb vajadus muuta projekti või ehituslepingut, finantseerib muudatuse alusel teostatavaid töid osapool, kelle kohustus oli finantseerida töid, millega muudatus seondub.
8. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.
9. TRAM kutsub poolte esindajad osalema valmisehitatud objekti vastuvõtukomisjoni tööst, mille käigus on KAUR-il võimalus teha ettepanekuid teostatud töö kvaliteedi osas. TRAM otsustab töövõtjale nõuete esitamise ja töö vastuvõtmise üle.
10. Poolte kontaktisikud:
	1. TRAM-i kontaktisik: Heiko Ojavee, tel 525 3239,
	e-post: heiko.ojavee@transpordiamet.ee
	2. KAUR-i kontaktisik: Annabel Runnel, tel 5903 1665,
	e-post: annabel.runnel@envir.ee
11. Pooled kohustuvad teavitama üksteist asjaoludest, mis takistavad lepingust tulenevate kohustuste täitmist, koheselt vastava asjaolu ilmnemisel.
12. Lepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta lepingu muutmiseks.

Poolte rekvisiidid ja allkirjad:

Transpordiamet Keskkonnaagentuur

Registrikood 70001490, Registrikood 70009540

Valge 4, Mustamäe tee 33,

11413, Tallinn 10616, Tallinn

Allkirjastatud digitaalselt Allkirjastatud digitaalselt

Ivan Nikitin Taimar Ala

korrashoiu ja liikluskorralduse direktor

üksuse juhataja